Liga národov UEFA 2022/2023

Liga národov UEFA 2022/2023 bola treťou sezónou Ligy národov UEFA, medzinárodnej futbalovej súťaže, ktorej sa zúčastnilo 55 národných mužských futbalových tímov z členských asociácií UEFA. Konala sa od 2. júna do 27. septembra 2022 (zápasy v skupinách) a v júni 2023 (Finálový turnaj Ligy národov). V marci 2024 sa uskutočnilo play-out, čiže zápasy o udržanie v Lige C. Prvenstvo z predchádzajúcej sezóny obhajovalo Francúzsko, avšak v základnej skupine skončilo na treťom mieste a nekvalifikovalo sa na Finálový turnaj.

Španielsko vyhralo vo finále nad Chorvátskom 0 : 0 (5 : 4 na penalty) a získalo svoj prvý titul šampióna Ligy národov UEFA.

 Formát 
55 národných tímov z členských krajín UEFA je rozdelených do štyroch líg. Ligy A, B a C, z ktorých každá obsahuje 16 tímov, sú rozdelené do štyroch skupín po štyroch tímoch. V Lige D hrá 7 tímov rozdelených do dvoch skupín, z ktorých jedna obsahuje štyri tímy a druhá tri tímy. 

 Skupinová fáza 
Jednotlivé tímy boli pridelené do líg na základe celkového rebríčka Ligy národov UEFA 2020/2021. Každý tím hral šesť zápasov v rámci svojej skupiny (s výnimkou jednej skupiny v Lige D, kde sa hrali štyri), a to vo forme štyroch stretnutí v júni a dvoch stretnutí v septembri 2022. V skupine sa hralo systémom doma-vonku, každý s každým.

V najvyššej Lige A tímy súťažili o titul šampióna Ligy národov UEFA. Štyria víťazi skupín v Lige A sa kvalifikovali do finálového turnaja Ligy národov v júni 2023, ktorý sa hral vo vyraďovacom formáte, skladajúcom sa zo semifinále, súboja o tretie miesto a finále. Hostiteľská krajina bola vybraná zo štyroch kvalifikovaných tímov Výkonným výborom UEFA. Vo finále Ligy národov bol použitý systém video asistenta rozhodcu (VAR).

 Postupy a zostupy 
Tímy tiež súťažili o postup a zostup do vyššej alebo nižšej ligy. Z Líg B, C a D postúpili vyššie víťazi skupín, zatiaľ čo posledné tímy skupín v ligách A a B zostúpili. Pretože v Lige C sú štyri skupiny a v Lige D iba dve, a navyše Ruský tím bol vylúčený z nasledujúceho ročníka, tak sa hralo ešte play-out o udržanie v Lige C medzi dvoma najhoršími tímami z posledných miest v skupinách Ligy C; zápasy sa odohrali v marci 2024. Hralo sa na dva zápasy, doma a vonku. Tím, ktorý strelil viac gólov, sa udržal v Lige C, zatiaľ čo porazený zostúpil do Ligy D.

 Program Ligy národov 
FázaKoloDátumSkupinová fáza1. kolo2.–4. jún 20222. kolo5.–7. jún 20223. kolo9.–11. jún 20224. kolo12.–14. jún 20225. kolo22.–24. september 20226. kolo25.–27. september 2022Finálový turnajSemifinále14.–15. jún 2023O 3. miesto18. jún 2023FinálePlay-outPrvý zápas21.–23. marec 2024Druhý zápas24.–26. marec 2024

 Nasadenie tímov 
náhľad|375x375bod|Mapa ukazuje rozdelenie tímov do jednotlivých líg.

Do súťaže sa zapojilo všetkých 55 národných tímov UEFA. Tímy, ktoré v sezóne 2020/2021 skončili na poslednom mieste v skupinách v Ligách A a B, ako aj porazené tímy z play-out skupiny C, zostúpili o ligu nižšie, zatiaľ čo víťazi skupín v Ligách B, C a D postúpili o ligu vyššie. Ostatné tímy zostali vo svojich ligách.

V prístupovom zozname sezóny 2022/2023 sú tímy usporiadané na základe celkového poradia Ligy národov 2020/2021.

Legenda:
↑Postup v predchádzajúcej sezóne↓Zostup v predchádzajúcej sezóne

+Liga AKôšTím11.2.3.4.25.6.7.8.39.10.11.12.4↑13.↑14.↑15.↑16.+Liga BKôšTím1↓17.↓18.↓19.↓20.221.22.23.24.325.26.27.28.4↑29.↑30.↑31.↑32.+Liga CKôšTím1↓33.↓34.↓35.↓36.237.38.39.40.341.42.43.44.445.46.↑47.↑48.+Liga DKôšTím1↓49.↓50.51.52.253.54.55.

 Liga A 
LegendaPostup na finálový turnajZostup do Ligy B

 Skupina 1 
V 1. skupine Ligy A, ktorá sa hrala od 3. júna do 25. septembra 2022, sa stretla štvorica tímov Dánsko, Francúzsko, Chorvátsko  a Rakúsko. Postup  do Final Four si vybojovali futbalisti Chorvátska, ktorí získali trinásť bodov keď si na svoje konto pripísali straty len domáceho ihriska. Najskôr hneď v úvodnom zápase prehrali v Osijeku s Rakúskom 0:3 a v ďalšom domácom zápase remizovali v Splite s Francúzskom 1:1. Potom už prišlo len samé víťazstvá a po tom poslednom, keď vo Viedni vrátili domácemu Rakúsku prehru 1:3, sa tešili s premiérovej účasti medzi najlepšou štvorkou Ligy národov. Len jeden bod za Chorvátskom zaostávalo Dánsko a prekvapujúco až na treťom mieste skončilo so ziskom piatich bodov Francúzsko, ktoré si pripísalo body len po remízach 1:1 v Chorvátsku a Rakúsku a výhre 2:0 nad Rakúskom, ktoré skončilo so ziskom štyroch bodov na poslednom štvrtom mieste a muselo sa rozlúčiť s Ligou A.

|
Tím——2:1 (0:0)1:1 (0:0)0:3 (0:1)0:1 (0:0)——2:0 (2:0)2:0 (2:0)0:1 (0:1)1:2 (0:0)——2:0 (0:0)1:3 (1:1)1:2 (0:1)1:1 (1:0)——
|}

 Skupina 2 
V 2. skupine Ligy A, ktorá sa hrala od 2. júna do 27. septembra 2022, sa stretla v boji o postup do Finalo Four štvorica reprezentačných tímov Česka, Portugalska, Španielska a Švajčiarska. V tejto skupine boli favoriti na postup jasní nečakalo sa však že o postupujúcom sa bude rozhodovať až do posledného kola, pred ktorým sa stretli dvojice Portugalsko – Španielsko o prvé miesto a Švajčiarsko – Česko o zotrvanie v elitnej divízii. Malé finále sa hralo na štadióne Estádio Municipal de Braga a domácemu tímu stačila na postup aj remíza. Vyše 28 000 divákov však bolo svedkom len jediného gólu v domácej sieti, ktorý zaznamenal v 88. minúte Álvaro Morata. S postupu do Final Four sa tak po pirenejskom derby tešili futbalisti Španielska.  V zápas o tretie miesto v skupine alebo o udržanie v Lige A boli  opäť domáci futbalisti, ktorým na potvrdenie účasti medzi elitou stačil zisk jedného bodu. Švajčiari však v Kybun Parku v St. Galene vyhrávali už v 30. minúte 2:0 po góloch Freulera a Embola a gól Patrika Schicka s konca prvého polčasu na konečných 2:1 už nič nezmenil na tom, že Česko sa vrátilo opäť do Ligy B. 

|
Tím——1:1 (1:0)1:2 (0:1)2:0 (1:0)0:1 (0:0)——4:0 (3:0)2:0 (2:0)0:1 (0:1)1:0 (1:0)——2:1 (2:1)2:2 (1:1)0:4 (0:2)2:1 (1:1)——
|}

 Skupina 3 
Tretia skupina Ligy A sa hrala od 4. júna do 26. septembra 2022 a mala označenie skupina smrti, keďže sa v nej stretli Anglicko, Nemecko, stále sa lepšiace Maďarsko a úradujúci majstri Európy s Talianska. Aj v tejto skupine sa o postupujúcom do Final Four rozhodovalo až v poslednom kole. Do úlohy nečakaného favorita na postup do dostali futbalisti Maďarska, ktorí boli pred rozhodujúcim zápasom o postup v Puskas Aréne v Budapešti na prvom mieste v skupine a na uhájenie prvého miesta im stačil aj remízový výsledok. Taliani po nevydarenej kvalifikácii na svetový šampionát, na ktorý sa im ako najlepšiemu tímu z Európy nepodarilo prebojovať, mali veľkú motiváciu uspieť aspoň na tomto fóre a po výhre 2:0, po góloch Raspadoriho a Dimarca, sa im to aj podarilo. Zverenci rakúskeho trénera Marca Rosiho zostali po zápase smutní no po výborných výkonoch v tejto skupine nemali byť prečo. Dvakrát zdolali Anglicko 1:0 doma a dokonca 4:0 vo Wolverhamtone,  a raz na dokonca aj Nemecko v Mönchengladbachu 1:0, ktoré skončilo až na treťom mieste, keď získalo len sedem bodov. Ešte horšie skončili futbalisti Anglicka. Zverenci Garetha Southgateho získali len tri body, za tri remízy a po tom ako ani raz nezvíťazili museli opustiť elitnú Ligu A. 

|
Tím——2:1 (2:0)1:1 (0:0)1:0 (0:0)0:2 (0:1)——1:1 (1:1)1:0 (0:0)5:2 (2:0)0:1 (0:1)——1:1 (0:0)0:0 (0:0)0:4 (0:1)3:3 (0:0)——
|}

 Skupina 4 
V poslednej 4. skupine Ligy A, ktorá sa hrala od 1. júna do 25. septembra 2022 sa o postup do najlepšej štvrky pokúšali Belgicko, Holandsko, Poľsko a Wales. V tejto skupine dominovali futbalisti Holandska, ktorí stratili len dva body po domácej remíze s Poľskom, s ktorým remizovali 2:2 v Rotterdame, a s náskokom šiestich bodov pred jeho najväčším súperom Belgickom. Zverenci trénera Louisa van Gaala najskôr vyhrali 4:1 na jeho pôde v Bruseli a potom aj v záverečnom kole 1:0 v Amsterdame. Tretiu priečku obsadili futbalisti Poľska, ktoré strácali na lídra skupiny až deväť bodov. Suverénne najslabším tímom tejto skupiny ale aj celej Ligy A- bol Wales, ktorý získal len jediný bod po remíze 1:1 S Belgickom a putoval do Ligy B.

|
Tím——1:0 (0:0)2:2 (0:1)3:2 (2:1)1:4 (0:1)——6:1 (1:1)2:1 (2:0)0:2 (0:1)0:1 (0:1)——2:1 (0:0)1:2 (0:0)1:1 (0:0)0:1 (0:0)——
|}

 Finálový turnaj 
Turnaj najlepšej štvorky tímov Ligy A  sa hral od 14. do 18. júna 2023 a hostilo ho Holandsko, ktoré si vybojovalo postup spoločne s tímami Chorvátska, Španielska a Talianska. Žreb určil, že v v prvom semifinále proti sebe nastúpia Holandsko a Chorvátsko a o druhú finálovú miestenku sa pobijú Španielsko a Taliansko. 

Final Four otvoril 14. júna v Rotterdame na štadióne De Kuip súboj domácej reprezentácie a Chorvátska. Prvými finalistami Ligy národov sa stali futbalisti Chorvátska, ktorý zdolali Holanďanov 4:2 po predĺžení, keď víťazný gól strelil v 98. minúte striedajúci Bruno Petkovič. Do vedenia išli v 34. minúte domáci futbalisti, keď sa krížnou strelou v šestnástke presadil Donyell Malen. Obrat Chorvátov naštartovala penalta po faule na Luku Modriča, z ktorej skóroval Andrej Kramarič. Holanďania odpovedali na gól Maria Pašaliča zo 73. minúty až v nadstavenom čase, keď Noa Lang vyrovnal. Chorváti napokon predsa len doviedli duel do víťazného konca, keďže Bruno Petkovič v 98. minúte skóroval strelou spoza šestnástky. Gólovú poistku pridal kapitán chorvátskeho tímu Luka Modrič, ktorý v 116. minúte premenil pokutový kop. 

Finálovým súperom Chorvátska sa stalo Španielsko, ktoré v druhom semifinále v Enschede vyhralo 2:1 nad Talianskom. Skóre duelu otvoril už v 3. minúte španielsky útočník Yeremy Pino. V 11. minúte však z penalty vyrovnal Ciro Immobile a tento stav vydržal až do záveru stretnutia keď sa v 88. minúte presadil striedajúci Joselu. Zverenci trénera Roberta Manciniho  už do konca riadnej hracej doby s týmto výsledkom nedokázali nič urobiť  a nezostávalo im nič iné ako sa sústrediť aspoň na zápas o konečné tretie miesto. 

Holanďania napokon nevyužili výhodu domáceho prostredia ani v zápase o bronz, keď v Enschede podľahli 2:3 Taliansku, ktoré si tak zopakovalo umiestnenie z ročníka 2020/21. Tón prvého polčasu zápasu o bronz udal rýchly gól Talianov, ktorí  skórovali zo svojej prvej šance. V 7. minúte sa Raspadori dostal k centrovanej lopte, efektne ju posunul z seba a Dimarco zužitkoval výhodnú streleckú pozíciu – 0:1.  Od 20. minúty viedli Taliani už 2:0. Holanďania neodvrátili ofenzívnu hrozbu, Frattesi sa dostal za ich obranu a pred brankárom Biljowom nezaváhal. Domáci v druhom polčase zvýšili tempo a ofenzívnou aktivitou sa snažili o kontaktný gól. Dočkali sa ho v 69. minúte, keď Taliani odvrátili centrovanú loptu iba k Bergwijnovi, ktorý si zasekávačkou položil protihráča a strelou k vzdialenejšej žrdi prekonal Donnarummu. Už o štyri minúty neskôr úradujúci majstri Európy získali späť dvojgólový náskok, keď Chiesa potiahol akciu po ľavej strane, pred prihrávkou uprednostnil strelu a prekvapil Bijlowa  1:3.  Po neuznanom góle v 82. minúte sa Holanďania predsa len tešili ešte z jedného gólu keď sa v závere riadneho hracieho času Wijnaldum dostal k lopte v pokutovom území a ľavačkou prestrelil talianskeho brankára – 2:3.  K ďalšej príležitosti na vyrovnanie sa však už Taliani do konca zápasu nedostali. 

Vo finále tretieho ročníka Ligy národov napokon triumfovali futbalisti Španielska, ktorí v Rotterdame zdolali Chorvátov 5:4 v jedenástkovom rozstrele, keď v riadnom hracom čase ani v predĺžení gól nepadol. Španieli boli v úvode aktívnejší, vysoko napádali a hrali s vysunutou obranou. Chorváti sa prezentovali pozornou defenzívou, no v 9. minúte urobil brankár Livakovič hrubú chybu, ktorú Morata nevyužil. Gól by však aj tak neplatil, pretože španielsky útočník bol v ofsajde. Krátko na to Gavi zobral loptu Erličovi, dostal sa do šestnástky, no namieril tesne vedľa ľavej žrde. Aj Chorváti sa postupne osmelili v útoku. Po dlhej prihrávke Šutala sa Kramarič v 23. minúte dostal za obranu súpera, ale nespracoval si dobre loptu a jeho strelu zblokoval Laporte. O osem minút neskôr poslal Modrič center do šestnástky, Perišič sa dostal k hlavičke, ale Simon z jeho pokusom nemal problém. Po prestávke začali lepšie Chorváti. Perišič sa uvoľnil na krídle a poslal center pred bránu, lopta sa dostala k Juranovičovi, no krížnou strelou netrafil priestor troch žrdí. V 57. minúte predviedli Španieli rýchlu kombináciu. Pino vysunul Albu, ktorý centrom našiel Asensia, ale ten hlavičkou minul. Fati sa v 84. minúte dostal do najväčšej šance duelu, keď mu Merino prihral do šestnástky, ale jeho pokus zneškodnil Perišič na bránkovej čiare. V úvode predĺženia si tímy dávali pozor na chyby. Majer sa však v 100. minúte dostal do úniku, Nacho však predviedol dôležitý obranný zákrok a zneškodnil jeho šancu. Na druhej strane sa mohol presadiť Olmo, ale prestrelil Livakovičovu bránu. Rozhodnúť musel až rozstrel a v ňom si lepšie počínali hráči Španielska. Na ich strane bol neúspešný iba Laporte, v tíme Chorvátska nepremenili svoje pokusy Majer a Petkovič. V šiestej sérii rozhodol o triumfe ,,La Furia Roja“ Carvajal. Španieli tak vystriedali na tróne Ligy národov Francúzov.  Finále malo aj slovenskú stopu, v pozícii štvrtého rozhodcu bol Ivan Kružliak. Za najlepšieho hráča finálovího turnaja Ligy národov vyhlásili Španiela Rodriho.  

Finálový turnaj Ligy národov sa hral v Holandsku od 14. do 18. júna 2023.

Kvalifikované tímy:

 Liga B 
LegendaPostup do Ligy AZostup do Ligy C

 Skupina 1 
V kvalitatívnej druhej najvyššej Lige B hralo šestnásť reprezentačných tímov o štyri miestenky do Ligy A. V 1. skupine Ligy B, ktorá sa hrala od 4. júna do 27. septembra sa vo vzájomnej konfrontácii stretla štvorica Arménsko, Írsko, Škótsko a Ukrajina, ktorá pre vojnovú inváziu Ruska v krajine musela hrať svoje domáce zápasy v susednom Poľsku. Dva zápasy s Arménskom (3:0) a Írskom (1:1) odohrala v Lodži a ten posledný so Škótskom (0:0) v Krakove. A práve v tomto zápase sa rozhodovalo o prvom mieste v skupine. Škótsku, po tom ako doma nad týmto súperom vyhralo 3:0, stačil v konečnom dôsledku aj remízový rezultát čo sa nakoniec aj po remíze 0:0 stalo a Škótsko sa tak mohlo tešiť s postupu do Ligy A. Za touto dvojicou už s odstupom skončilo na treťom mieste Írsko, ktoré si udržalo príslušnosť k Lige B po výhre 3:2 v poslednom kole na domácom trávniku v Dubline nad Arménskom, ktoré sa zo ziskom troch bodov, muselo s Ligou B rozlúčiť.

|
Tím——3:0 (0:0)2:1 (0:1)2:0 (2:0)0:0 (0:0)——1:1 (0:1)3:0 (0:0)3:0 (2:0)0:1 (0:0)——3:2 (1:0)1:4 (1:2)0:5 (0:1)1:0 (0:0)——
|}

 Skupina 2 
V 2. skupine Ligy B mala proti sebe hrať štvorica Albánsko, Island, Izrael a Rusko to však bolo po vojenskej invázii na Ukrajinu zo súťaže vylúčené a automaticky zostúpilo do Ligy C. S trojice zostávajúcich tímov sa potom najviac darilo Izraelu. Zverenci trénera Alona Hazana, ktorí zaznamenali v posledných rokoch výkonnostný skok, využili odstavenie Ruska a po tom ako získali osem bodov, keď ani raz neprehrali, a aj napriek tomu, že dva vzájomné zápasy s jeho najväčším súperom Islandom skončili nerozhodne 2:2, postúpili do Ligy A. Druhý Island zaostával za víťazom skupiny o štyri a tretie Albánsko o šesť bodov.   

|
Tím——2:2 (1:1)2:1 (0:0)——2:2 (1:1)——1:1 (0:1)——1:2 (1:0)1:1 (1:0)————————————
|}
Rusko bolo vylúčené a automaticky zostúpilo do Ligy C.

 Skupina 3 
Tretia skupina Ligy B, ktorá sa hrala od 4. júna do 26. septembra, a v ktorej sa stretla štvorica Bosna a Hercegovina, Čierna Hora, Fínsko a Rumunsko, bola zo všetkých v Lige B najvyrovnanejšia. rozdiel medzi prvým a štvrtým  tímom bol len štvorbodový. Najlepšie z toho vyšli nakoniec futbalisti Bosny a Hercegoviny, ktorých s troma výhrami, dvoma remízami a jednou prehrou doviedol k postupu do Ligy A Edin Džeko, ktorý strelil tri góly. Nič na tom nezmenila ani prehre 1:4 v poslednom kole s Rumunskom. Na druhom mieste tejto skupiny skončili futbalisti Fínska, ktorí z lídrom skupiny získali len jeden bod za remízu 1:1 hneď v prvom kole. Na treťom a štvrtom mieste skončili dva tímy Čierna Hora a Rumunsko so ziskom siedmich bodov. O zotrvaní Čiernej hory  v Lige B na úkor Rumunska rozhodla jej lepšia vzájomná bilancia zo vzájomných zápasov. Doma Vyhrala Čierna Hora 2:0 a v Bukurešti ešte výraznejšie 3:0. S Ligou B sa tak museli prekvapujúco rozlúčiť zverenci trénera Edwarda Iordanesca. 

|
Tím——3:2 (2:2)1:0 (1:0)1:0 (0:0)1:1 (1:0)——2:0 (2:0)1:1 (1:0)1:1 (0:0)0:2 (0:0)——2:0 (0:0)4:1 (1:0)1:0 (1:0)0:3 (0:1)——
|}

 Skupina 4 
Zaujímavé štyri reprezentačné tímy sa stretli v poslednej štvrtej skupine Ligy B. Aj tejto skupine sa pred štartom mohol dať prívlastok skupina smrti, keďže poradie po poslednom kole sa dalo len ťažko odhadnúť. Najviac sa darilo futbalistom Srbska, ktorí získali zo šiestich zápasoch trinásť bodov, čo bolo najviac zo všetkých, zverenci trénera Dragana Stojkoviča zaznamenali aj najviac výhier (4), najviac strelených gólov (13). Z pohľadu konečnej tabuľky bolo dôležité aj to, že mali lepšiu bilanciu zo vzájomných zápasov s Nórskom. Oba tímy však svoje vzájomné zápasy na svojom ihrisku nezvládli. Srbsko prehralo 0:1 a Nórsko 0:2. Lepšiemu umiestneniu ako konečné druhé miesto pre Nórsko tak nepomohlo ani šesť strelených gólov Erlinga Haalanda, ktorý ovládol streleckú tabuľku nie len Ligy B ale aj celej Ligy národov. Na treťom mieste skončili futbalisti Slovinska a k tomu aby sa udržali v Lige B im stačila aj remíza 1:1 so Švédskom vo vzájomnom zápase posledného kola v Štokholm. Švédsko sa tak s Ligou B muselo rozlúčiť. 

|
Tím——0:1 (0:1)4:1 (1:1)4:1 (2:1)0:2 (0:1)——0:0 (0:0)3:2 (1:0)2:2 (0:2)2:1 (0:0)——0:2 (0:1)0:1 (0:1)1:2 (0:1)1:1 (1:1)——
|}

 Liga C 
Pred štartom súbojov v Lige C sa musel najskôr skompletizovať zoznam jej účastníkov, keď o dve posledné miestenky hrala štvorica tímov v baráži. Tá sa hrala v termíne 24. a 29. marca 2022 a zoznam tímov doplnili Kazachstan po výhre nad Moldavskom a Cyprus po výhre nad Estónskom. Šestnásť tímov, medzi ktorými bolo prvýkrát aj Slovensko, hralo v štyroch skupinách a štyri miestenky do Ligy B.
LegendaPostup do Ligy BTím hral play-out o udržanie a udržal sa v Lige CTím hral play-out o udržanie a zostúpil do Ligy D

 Skupina 1 
V 1. skupine, ktorá sa hrala od 4. júna do 25. septembra 2022 sa stretli Faerské ostrovy, Litva, Luxembursko a Turecko, ktoré bolo najväčším favoritom na postup, čo aj potvrdilo potom ako stratilo body len v posledných dvoch zápasoch. Najskôr po domácej remíze 3:3 z Luxemburskom a potom po prehre 1:2 na Faerských ostrovoch. Na druhom mieste skončilo celkom prekvapujúco Luxembursko, ktoré strácalo na víťaza skupiny len dva body. Tretie miesto a účasť v Lige C si zabezpečili futbalisti Faerských ostrovov. Litva, ktorá získala len jediný bod po domácej remíze z Faerskými ostrovmi čakala na barážové súboje.

|
Tím——3:3 (2:2)4:0 (1:0)2:0 (1:0)0:2 (0:1)——2:2 (1:0)1:0 (0:0)2:1 (0:0)0:1 (0:0)——2:1 (2:1)0:6 (0:2)0:2 (0:1)1:1 (1:1)——
|}

 Skupina 2 
Druhá skupina Ligy C, ktorá sa hrala od 2. júna do 27. septembra 2022,  mala jednoznačného lídra v Grécku, ktoré stratilo len jediný zápas po prehre 0:1 v cyperskej Larnake. So šesťbodovým náskokom pred druhým Kosovom si tak vybojovalo postup do Ligy B. Na treťom a štvrtom mieste skončili so ziskom piatich bodov Severné Írsko a Cyprus a keďže obe tímy mali aj vyrovnanú bilanciu zo vzájomných zápasoch (0:0 a 2:2),o lepšom umiestnení Severného Írska rozhodlo lepšie celkové skóre. Čierny Peter a účasť v baráži tak zostal v rukách Cyprusu.

|
Tím——2:0 (0:0)3:1 (1:1)3:0 (2:0)0:1 (0:1)——3:2 (2:1)5:1 (2:0)0:1 (0:1)2:1 (0:0)——2:2 (0:1)1:0 (1:0)0:2 (0:0)0:0 (0:0)——
|}

 Skupina 3 
Zo slovenského pohľadu bola najzaujímavejšia 3. skupina, do ktorej sa po žrebovaní dostala slovenská reprezentácia. Všetci jej súperi Azerbajdžan, Bielorusko a Kazachstan pochádzali z bývalého Sovietskeho zväzu. Aj napriek tomu, že sa vedelo, že to budú veľmi náročné zápasy, z ničím iným ako s opätovným návratom do Ligy B sa nepočítalo.  O to prekvapujúcejší bol vývoj v tejto skupine. Slovensko nastúpilo v prvom zápase proti Bielorusku, ktoré muselo všetky svoje zápasy hrať,  z dôvodu sankcii zo strany UEFA, keďže sa spolupodieľalo na vojenskej invázii Ruska na Ukrajinu, na neutrálnej pôde. Slováci si pripísali výhru 1:0 a zároveň bola to ich prvá a posledná výhra v tejto skupine. Potom si už na svoje konto pripísali len jednu remízu a tri prehry, z ktorých dve boli proti Kazachstanu a jedna doma v Trnave s Azerbajdžanom. Skončili tak až na treťom mieste. K lepšiemu umiestneniu mu už nepomohla ani výmena na poste hlavného trénera, keď Štefana Tarkoviča vystriedal na posledné dva zápasy taliansky tréner Francesco Calzona. Z postupu do Ligy B sa nakoniec radovali futbalisti Kazachstanu,  o ten ich už nepripravila ani prehra 0:3 v poslednom kole s Azerbajdžanom, ktorý sa touto výhrou dostal prebojoval na druhé miesto pred Slovensko. Na poslednom štvrtom mieste skončili so ziskom troch bodov futbalisti Bieloruska.

|
Tím——2:0 (0:0)2:1 (2:0)2:1 (1:1)3:0 (0:0)——0:1 (0:0)2:0 (0:0)0:1 (0:1)1:2 (0:1)——1:1 (0:1)1:1 (0:1)0:0 (0:0)0:1 (0:0)——
|}

 Skupina 4 
V poslednej štvrtej skupine Ligy C, ktorá sa hrala od 2. júna do 26. septembra 2022 jednoznačne dominovali futbalisti Gruzínska, ktorí v konkurencii tímov Bulharska, Gibraltáru a Severného Macedónska, získali šestnásť bodov a jedinú stratu zaznamenali po bezgólovej remíze z Bulharskom, ktoré skončilo na druhom mieste so stratou siedmich bodov. Účasť v Lige C si z tretieho miesta zabezpečilo aj futbalisti Severného Macedónska, ktorí získali sedem bodov. Jasným outsiderom v tejto skupine bol Gibraltár, ktorý získal jediný bod po remíze 0:0 s Bulharskom.

|
Tím——0:0 (0:0)2:0 (1:0)4:0 (2:0)2:5 (0:2)——1:1 (1:0)5:1 (2:1)0:3 (0:0)0:1 (0:0)——4:0 (4:0)1:2 (0:1)1:1 (0:1)0:2 (0:1)——
|}

 Play-out o udržanie 
Tím 1Celkové skóreTím 21. zápas2. zápas 0 : 2 0 : 1 0 : 1

 Liga D 
LegendaPostup do Ligy C

 Skupina 1 
Sedem najnižšie postavených tímov sa stretlo v najnižšej Lige D v dvoch skupinách. 1. skupina, ktorá sa hrala od 3. júna do 25. septembra, mala štyroch účastníkov Andorru, Lichtenštajnsko, Lotyšsko a Moldavsko. Postup do Ligy C si vybojoval najväčší favorit Lotyšsko, ktorý síce získal rovnako trinásť bodov ako druhé Moldavsko no v jeho prospech pri vyrovnanej bilancii zo vzájomných zápasov, rozhodol väčší počet nastrieľaných gólov. Na treťom mieste skončila Andorra a na úplnom dne bez bodu Lichtenštajnsko, ktoré v šiestich zápasoch strelilo jediný gól do siete Andorry. 

|
Tím——1:2 (0:2)3:0 (1:0)1:0 (0:0)2:4 (1:2)——2:1 (1:1)2:0 (0:0)1:1 (0:0)0:0 (0:0)——2:1 (0:0)0:2 (0:2)0:2 (0:1)0:2 (0:1)——
|}

 Skupina 2 
V 2. skupine, ktorá sa hrala od 2. júna do 23. septembra 2022, hrala medzi sebou trojica tímov a bola to zároveň jediná skupina v celej Lige národov, v ktorej si jej víťaz pripísal na svoje konto plný počet bodov. Bolo to Estónsko, ktoré pri štyroch výhrach strelilo desať gólov a inkasovalo len dva. Na druhom mieste skončila s polovičným ziskom bodov, po dvoch výhrach a dvoch prehrách, Malta  a na poslednom mieste bez bodu San Maríno, ktoré spoločne s Lichtenštajnskom boli dvoma tímami, ktoré si v tejto edícii Ligy národov na svoje konto nepripísali ani jeden bod.

|
Tím——2:1 (1:0)2:0 (2:0)1:2 (0:1)——1:0 (0:0)0:4 (0:1)0:2 (0:0)——
|}

 Celkové poradie 

+Liga APoradieTímZápasyBody1.6112.6133.6114.6165.6126.6107.6108.6109.6910.6711.6712.6513.6414.6415.6316.61

+Liga BPoradieTímZápasyBody17.4818.4819.4720.4721.4722.4523.4424.4425.4526.4427.4228.4129.6730.6431.6332.00

+Liga CPoradieTímZápasyBody33.61634.61535.61336.61337.61138.61039.6940.6941.6842.6743.6744.6545.6546.6347.6148.61

+Liga DPoradieTímZápasyBody49.41250.4751.4752.4653.4254.4055.60

 Referencie 

 Externé odkazy 
 UEFA.com
 Oficiálna stránka Ligy národov UEFA

 Zdroj 

Kategória:Futbal v 2022
Kategória:Futbal v 2023
Kategória:Liga národov UEFA